 Guddoomiyaha Jaamacadda Sanaag, Mudane Cali Cabdi Hurre oo ugu horrayn munaasibadda Qalin-jabinta ah ka hadlay, ayaa ku dheeraaday marxaladihii kala duwanaa ee ay jaamacaddu soo martay iyo dedaalka ay maamul ahaan geliyeen sidii jaamacaddu u hano qaadi lahayd, isla markaana ay uga soo bixi lahaayeen Arday tayo leh oo dadkooda iyo dalkoodaba anfacda, isaga oo sidoo kalena hoosta ka xarriiqay tiro caqabado ah oo ku gedaaman jaamacadda, kuwaas oo u baahan in wax laga qabto. 